Republika Letonija se nalazi na krajnjem istoku Evropske unije, pa se i saobraćaj zemlje oslanja na veze ovog udruženja i zemalja istočno od nje, najviše Rusije. Sve ovo pogoduje razvoju prometnog saobraćaja u zemlji.

Letonija ima razvijen drumski, železnički, vazdušni i vodni saobraćaj. Glavni saobraćajni čvor u zemlji je glavni grad Riga.

Železnički saobraćaj
--------------------

Tipičan voz u Letoniji
Tramvaj u Liepaji
Glavno železničko preduzeće u Litvaniji su "Letonske železnice" u vlasništvu države.

Ukupna dužina železničke mreže u Letoniji je 2.347 km, od čega je 270 km elekrifikovano (2001. g.). Veći deo pruga u Letoniji su, shodno svim zemljama bivšeg SSSRa, šire od standarsne širine - 1524 mm. Dužina pruga sa užim kolosekom od preovlađujućeg je 33 km. Poslednjih godina pruge se brzo obnavljaju i unapređuju. Ovo važi posebno za najvažnije pruge u Letoniji, koje sve počinju u Rigi, a idu ka:

* ka severu - Estonija (Talin)
* ka severoistoku - Rusija (Sankt Peterburg)
* ka istoku - Daugavpils, Belorusija (Minsk)
* ka jugu - Jelgava, Litvanija (Viljnjus)
* ka zapadu - Liepaja, Ventspils

Magistralni put u Letoniji
Gradski prevoz železnicom postoji u vidu tramvajskog prevoza u Rigi, Daugavpilsu i Liepaji.

**Železnička veza sa susednim zemljama**:

* Estonija Estonija - da
* Rusija Rusija - da
* Belorusija Belorusija - da
* Litvanija Litvanija - da

Drumski saobraćaj
-----------------

*Glavni članak: Autoputevi u Letoniji*
neasfaltiran put u Letoniji
Ukupna dužina puteva u Letoniji je 73.202 km, od toga sa čvrstom podlogom 28.256 km (2000. godine). Pravi autoputevi ne postoje, savremeni putevi sa 4 kolovozne trake postoje na prilazima Rigi i Daugavpilsu. Međutim, izgradnja savremenih saobraćajnica je intenzivna, naročito prema zemljama Evropske unije. Magistralni putevi nose dvojnu oznaku "A+broj". Baltički put je najvažnija putna veza u zemlji i on se sastoji iz dva dela - magistralnog puta A1 i puta A8.

**Najvažniji putevi u Letoniji su**:

* **magistralni put A1**, Riga - Salacgriva - granica sa Estonijom
* **magistralni put A2**, Riga - Valmiera - Valka - granica sa Estonijom
* **magistralni put A6**, Riga - Jekablis - Daugavpils - granica sa Belorusijom
* **magistralni put A7**, Riga - Bauska - granica sa Litvanijom
* **magistralni put A8**, Riga - Jelgava - granica sa Litvanijom
* **magistralni put A9**, Riga - Liepaja
* **magistralni put A10**, Riga - Ventspils
* **magistralni put A13**, Jekablis - Rezekne - granica sa Rusijom

Vodeni saobraćaj
----------------

Riga leži na dve okosnice vodnog saobraćaja u zemlji - na ušću Zapadne Dvine u Baltičko more
Letonija je primorska zemlja i izlazi velikom dužinom obale na Baltičko more. U državi postoje nekoliko značajnih pomorskih luka. u njih se može ubrojiti i Riga, koja se nalazi na ušću reci Zapadne Dvine veoma blizu njenog ušća u Baltičko more, pa je pristupačna i za okeanske brodove. Riga je nekad bila jedna od najvažnijih luka bivšeg SSSRa. Druge važne luke su Ventspils i Liepaja. Trgovačka mornarica Litvanije je značajna spram veličine države.

Unutarkopneni plovni putevi u Letoniji su dugi oko 300 km. Najvažnija reka za plovidbu je Zapadna Dvina sa lukama Riga, Jekablis, Daugavpils.

Gasovodi i naftovodi
--------------------

Naftovod: Dužina tokova je 412 km (2003. godine).

Gasovod: Dužina tokova je 1.097 km (2003. godine).

Vazdušni transport
------------------

*Glavni članak: Aerodromi u Letoniji*
Avion Er Baltika na Aerodromu u Rigi
U Letoniji je sedište nekoliko aviokompanija, od kojih je najpoznatija državno preduzeće Er Baltik. U državi postoji 24 zvanično upisana aerodroma, od toga 4 aerodroma poseduje IATA kod (IATA Airport Code) i smatraju se međunarodnim aerodromima. To su:

* Međunarodni aerodrom "Riga", nekada poznat i kao "Spilve", u Rigi - RIX
* Aerodrom "Daugavpils", nekada poznat i kao "Lociki", u Daugavpilsu - DGP
* Međunarodni aerodrom "Liepaja" u Liepaji - LPX
* Međunarodni aerodrom "Vetspils" u Vetspilsu - VNT

Najveći i najvažniji aerodrom u zemlji je Međunarodni aerodrom "Riga", koji se nalazi 13 km jugozapadno od grada. Većina drugih aerodroma služi za niskotarifne letove i u svom prometu oslanja se ili na turizam ili na letonsku dijasporu.

***Saobraćaj u Latviji*** na Wikimedijinoj ostavi

Saobraćaj Evropskih zemalja

 **Saobraćaj:** Azerbejdžan • Albanija • Andora • Austrija • Belgija • Belorusija • Bosna i Hercegovina • Bugarska • Vatikan • Gruzija • Grčka • Danska • Estonija • Irska • Island • Italija • Jermenija • Kazahstan • Kipar • Letonija • Litvanija • Lihtenštajn • Luksemburg • Mađarska • Malta • Moldavija • Monako • Nemačka • Norveška • Poljska • Portugalija • Makedonija • Rumunija • Rusija • San Marino • Slovačka • Slovenija • Srbija • Turska • Ujedinjeno Kraljevstvo • Ukrajina • Finska • Francuska • Holandija • Hrvatska • Crna Gora • Češka • Švajcarska • Švedska • Španija - Evropska unija

**Teritorije:** Akrotiri i Dekelija • Grenland • Gernzi • Gibraltar • Jan Majen • Džersi • Olandska Ostrva • Ostrvo Man • Svalbard • Farska Ostrva